શેરબજાર ગઇ કાલે દિવસના અંતે સુધારે બંધ જોવાયું હતું. બીએસઇ સેન્સેક્સ ૨૫૦ પોઇન્ટના સુધારે ૩૨,૪૩૨, જ્યારે એનએસઇ નિફ્ટી ૭૧ પોઇન્ટના સુધારે ૧૦,૧૬૭ પોઇન્ટની સપાટીએ બંધ જોવાઇ છે. નિફટી છેલ્લે નવી ઊંચી સપાટીએ બંધ જોવાઇ છે. આગામી સપ્તાહે શેરબજાર વિક્રમ સંવત ૨૦૭૪માં પ્રવેશશે. તે પૂર્વે શેરબજારમાં નવી ઊંચાઇ જોવાઇ શકે છે તેવો મત નિષ્ણાતો દ્વારા વ્યક્ત કરાયો છે. સપ્તાહ દરમિયાન સેન્સેક્સ અને નિફ્ટીમાં ૧.૯ ટકાનો સુધારો નોંધાતો જોવા મળ્યો હતો.